
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 109 


10 Ιουνίου 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 142 
Τροποποίηση και κωδικοποίηση του καταστατικού (Κλά¬ 
δος Προνοίας) του Ταμείου Προνοΐας Προσωπικού Ορ¬ 
γανισμού Λιμένος Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 του Ν. 1422/1984 (Α’ 27) 
όπως τροποποιήθηκε με τις διατάξεις του άρθρου 38 του 
Ν. 1469/1984 (Α* 111). 

2. Τις διατάξεις της παρ. 2 του άρθρου 7 του Ν. 4074/ 
1960 (Α’ 99). 

3. Τις διατάξεις της παρ. 1 του άρθρου 45 του Ν. 1140/ 
1981 (Α’ 68). 

4. Την αριθ. 80010/12.2.1996 (91 Β /13.2.1996) κοινή 
απόφαση του Πρωθυπουργού και Υπουργού Εργασίας και 
Κοινωνικών Ασφαλίσεων. 

5. Τις διατάξεις των άρθρων 29Α του Ν. 1558/1985 (Α’ 
137) όπως προσετέθη με το άρθρο 27 του Ν.2081/1992 
(Α’ 154) 

6. Τις διατάξεις του άρθρου 15 του Π. Δ/τος 213/1992 
(Α’ 102). 

7. Τις διατάξεις του Π. Δ/τος 372/95 (Α’ 201). 

8. Τη γνώμη του Δ.Σ. του Ταμείου Προνοίας Προσωπι¬ 
κού ΟΛΘ που διατυπώθηκε κατά την 30η/5.9.1995 συνε¬ 
δρίασή του. 

9. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 86η/18.12.1995 συνεδρίασή 
του της ΚΗ περιόδου. 

10. Το γεγονός ότι με το παρόν Π,Δ/γμα προκαλείται 
δαπάνη η οποία βαρύνει τον προϋπολογισμό του Ταμείου 
Προνοίας Προσωπικού ΟΛΘ για την οποία έχει εγγράφει 
πίστωση ύψους 25.000.000. 

11. Την 141/1996 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Άρθρο Πρώτο 

Το καταστατικό του Κλάδου Προνοίας του Ταμείου 
Προνοίας Προσωπικού Οργανισμού Λιμένος Θεσσαλονί¬ 
κης τροποποιείται και κωδικοποιείται σε ενιαίο κείμενο ως 
εξής: 


«ΜΕΡΟΣ Α' 

ΣΥΣΤΑΣΗ - ΕΔΡΑ - ΣΚΟΠΟΣ 
Άρθρο 1 

1. Το Ταμείο Ασφαλίσεως Προσωπικού της Ελευθέρας 
Ζώνης Θεσσαλονίκης (Τ.Α.Π.Ε.Ζ.Θ.), ιδρύθηκε με την 
4888.6598/24.1.28 απόφαση του Υπουργού Εθνικής Οι¬ 
κονομίας (ΦΕΚ 26/8.2.28 τεύχος Παράρτημα), μετατρά¬ 
πηκε με το από 29-3/4.4.1938 Β. Δ/γμα «Περί τροποποι- 
ήσεως του άρθρου 30 του Α.Ν. 962/1937» (Α133), σε Τα¬ 
μείο Προνοίας Προσωπικού Ελευθέρας Ζώνης Θεσσαλο¬ 
νίκης (Τ.Π.Π.Ε.Ζ.Θ.), το δε Καταστατικό του εγκρίθηκε με 
την 3933/13.3.1939 απόφαση του Υφυπουργού Εργα¬ 
σίας (ΦΕΚ 88/Β/1939). 

2. Το Τ.Π.Π.Ε.Ζ.Θ. μετονομάσθηκε σε Ταμείο Πρό¬ 
νοιας προσωπικού Ελευθέρας Ζώνης και Λιμένος Θεσσα¬ 
λονίκης (Τ.Π.Π.Ε.Ζ.Λ.Θ.), με το Ν.4074/60 (ΦΕΚ 99/Α/ 
1960) και σε Ταμείο Πρόνοιας Προσωπικού Οργανισμού 
Λιμένος Θεσσαλονίκης (Τ.Π.Π.Ο.Λ.Θ) με το Β. Δ/γμα 
758/11.11.70 (ΦΕΚ 250/Α/70). 

3. Το Ταμείο Πρόνοιας Προσωπικού Ο.Λ.Θ που εδρεύει 
στη Θεσσαλονίκη θα αποκαλείται, χάριν συντομίας, στα 
επόμενα άρθρα «Ταμείο». 

Άρθρο 2 

1. Σκοπός του Ταμείου αυτού είναι η υπό τους όρους και 
προϋποθέσεις του παρόντος παροχή εφ’ άπαξ χρηματικού 
βοηθήματος: 

α) Στους υποχρεωτικώς ασφαλισμένους σ’ αυτό σε πε¬ 
ρίπτωση αποχώρησης ή απόλυσης από την υπηρεσία τους 
και 

β) Στα μέλη των οικογενειών τους σε περίπτωση θανά¬ 
του τους. 

2. Στην ασφάλιση του Ταμείου υπάγονται υποχρεωτι¬ 
κώς όλοι οι μόνιμοι υπάλληλοι που υπηρετούν στον Οργα¬ 
νισμό Λιμένος Θεσσαλονίκης (Ο.Λ.Θ.) και στο Ταμείο 
Προνοίας Προσωπικού Ο.Λ.Θ. (Τ.Π.Π.Ο.Λ.Θ) και διέπο- 
νται από τις διατάξεις του Υπαλληλικού Κώδικα (Π.Δ. 611 / 
77/Α 198). 

3. Η υπαγωγή στην ασφάλιση του Ταμείου αρχίζει αυτο¬ 
δίκαια από την ημέρα ανάληψης καθηκόντων στον Ο.Λ.Θ. 

ΜΕΡΟΣ Β’ 

ΔΙΟΙΚΗΤΙΚΗ ΟΡΓΑΝΩΣΗ 
ΚΕΦΑΛΑΙΟ Α' 

ΘΕΣΜΙΚΟ ΠΛΑΙΣΙΟ ΚΑΙ ΔΙΟΙΚΗΤΙΚΟ ΣΥΜΒΟΥΛΙΟ 
Αρθρο 3 

1. Το Ταμείο αποτελεί Νομικό Πρόσωπο Δημοσίου Δι¬ 
καίου (Ν.Π.Δ.Δ.) και τελεί υπό την εποπτεία και τον 
έλεγχο του Υπουργείου Εργασίας και Κοινωνικών Ασφαλί¬ 
σεων. 

Άρθρο 4 

1. Όργανο διοίκησης του Ταμείου είναι το Διοικητικό 
Συμβούλιο το οποίο είναι 7/μελές και αποτελείται από: 

α) τον Πρόεδρο. 

β) Έναν (1) εκπρόσωπο του Οργανισμού Λιμένος Θεσ¬ 
σαλονίκης. 

γ) Δύο (2) εκπροσώπους των ασφαλισμένων. 

δ) Έναν (1) εκπρόσωπο των συνταξιούχων. 

ε) Δύο (2) πρόσωπα που έχουν γνώσεις ή εμπειρία σε 
θέματα Οικονομικά, Διοίκησης και Οργάνωσης. 

2. Ο Πρόεδρος του Διοικητικού Συμβουλίου μαζί με τον 
αναπληρωτή του επιλέγονται από πρόσωπα που έχουν μία 
από τις πιο κάτω ιδιότητες: 

Την ιδιότητα του Συμβούλου Επικράτειας ή Συμβούλου 
Ελεγκτικού Συνεδρίου ή Νομικού Συμβούλου Διοίκησης ή 
Παρέδρου των πιο πάνω Σωμάτων εν ενεργεία ή εν συντά- 
ξει ή Δικηγόρου ή άλλου έγκριτου προσώπου ειδικού στα 
θέματα Κοινωνικής Ασφάλισης ή Κοινωνικής Πολιτικής. 

Σε περίπτωση διορισμού ως αναπληρωτού του Προέ¬ 
δρου προσώπου που έχει την ιδιότητα του Συμβούλου της 
Επικράτειας ή του Ελεγκτικού Συνεδρίου ή Νομικού Συμ¬ 
βούλου Διοίκησης ή Παρέδρου των πιο πάνω Σωμάτων, 
αυτός προεδρεύει του συμβουλίου σε περίπτωση ελλεί- 
ψεως, απουσίας ή κωλύματος. 

Αποκλείεται ο διορισμός ως Προέδρου του Διοικητικού 
Συμβουλίου προσώπου που έχει την ιδιότητα του Προέ¬ 
δρου του Διοικητικού Συμβουλίου άλλου Οργανισμού Κοι¬ 
νωνικής Ασφάλισης ή Πολιτικής, δημοσίων διοικητικών 
υπαλλήλων και υπαλλήλων Νομικών Προσώπων Δημοσίου 
Δικαίου. 

3. Ολα τα μέλη του Συμβουλίου και ο Πρόεδρος αυτού, 
εκτός των λόγω θέσεως μελών, διορίζονται με ισάριθμους 
αναπληρωτές με απόφαση του Νομάρχη Θεσσαλονίκης, η 
οποία δημοσιεύεται στην Εφημερίδα της Κυβέρνησης με 
3ετή θητεία, που αρχίζει από την έκδοση της απόφασης 
συγκρότησης. 

Τα μέλη του Συμβουλίου που εκπροσωπούν τους ασφα¬ 
λισμένους (υπό στοιχ. γ της παρ. 1) με τους αναπληρωτές 
τους, διορίζονται μετά από γνώμη των οικείων συνδικαλι¬ 
στικών οργανώσεων των ασφαλισμένων. 

Το μέλος που εκπροσωπεί τον Οργανισμό Λιμένος θεσ¬ 
οαλονίκης (υπό στοιχ. β της παρ. 1) με τον αναπληρωτή 
του διορίζεται μετά από γνώμη της Διοίκησης του Οργανι¬ 
σμού Λιμένος Θεσσαλονίκης. 

Το μέλος που εκπροσωπεί τους συνταξιούχους (υπο 
στοιχείο δ’ της παραγρ. 1) με τον αναπληρωτή του διορίζε¬ 
ται μετά από γνώμη του Συλλόγου των συνταξιούχων του 
Οργανισμού Λιμένος θεσ/νίκης. 


Οι γνωμοδοτήσεις των πιο πάνω οργανώσεων και του 
Ο.Λ.Θ υποβάλλονται στο Νομάρχη Θεσσαλονίκης μέσα σε 
προθεσμία δέκα (10) ημερών από τότε που θα ζητηθούν. 

Σε περίπτωση που δεν υποβληθούν έγκαιρα ο Νομάρ¬ 
χης Θεσσαλονίκης προβαίνει στο διορισμό των αντιπρο¬ 
σώπων των ασφαλισμένων, συνταξιούχων και Ο.Λ.Θ κατά 
την κρίση του. 

4. Το Διοικητικό Συμβούλιο εκλέγει στην πρώτη του συ¬ 
νεδρίαση μεταξύ των μελών του έναν Αντιπρόεδρο με μυ¬ 
στική ψηφοφορία των παρόντων μελών του. 

Ο Αντιπρόεδρος διατηρεί το αξίωμά του εφ' όσον διατη¬ 
ρεί την ιδιότητα του μέλους. 

Σε περίπτωση έκπτωσης θανάτου ή οπωσδήποτε απο¬ 
χώρησης από το Συμβούλιο του Αντιπροέδρου του, ενερ- 
γείται νέα εκλογή για τον υπόλοιπο χρόνο της θητείας του 
εκπεσόντος, αποβιώσαντος ή αποχωρήσαντος Αντιπροέ¬ 
δρου. 

5. Δεν διορίζεται μέλος του Δ.Σ. εκπρόσωπος των 
ασφαλισμένων ο οποίος δεν έχει συμπληρώσει δεκαετή 
τουλάχιστον υπηρεσία στον Ο.Λ.Θ και αντίστοιχη ασφά¬ 
λιση στο Ταμείο. 

6. Στις συνεδριάσεις του Διοικητικού Συμβουλίου του 
Ταμείου παρευρίσκεται, χωρίς ψήφο, Κυβερνητικός Επί¬ 
τροπος. 

Ο Κυβερνητικός Επίτροπος δικαιούται να παίρνει το 
λόγο για κάθε θέμα, να υποβάλει προτάσεις και να ζητά 
εντός 48 ωρών από της λήψεώς της, την αναστολή εκτέ¬ 
λεσης κάθε απόφασης του Διοικητικού Συμβουλίου, που 
κατά την κρίση του αντίκειται στις διατάξεις κειμένων Νό¬ 
μων, Διαταγμάτων και Υπουργικών Αποφάσεων που διέ- 
πουν την λειτουργία του Ταμείου. 

Οι αποφάσεις του Διοικητικού Συμβουλίου των οποίων 
ζητήθηκε η αναστολή εκτέλεσης από τον Κυβερνητικό 
Επίτροπο δεν εκτελούνται μέχρις ότου άρει τη διαφωνία 
απόφαση του Υπουργού Εργασίας και Κοινωνικών Ασφα¬ 
λίσεων, η οποία εκδίδεται ύστερα από αίτηση του Διοικη¬ 
τικού Συμβουλίου που υποβάλλεται από τον Πρόεδρο αυ¬ 
τού ή τον Κυβερνητικό Επίτροπο. Η απόφαση του Υπουρ¬ 
γού είναι υποχρεωτική για το Ταμείο. 

Σε περίπτωση που ο Υπουργός δεν κοινοποιήσει στο 
Ταμείο την απόφασή του για τη διαφωνία μέσα σε είκοσι 
(20) ημέρες από τη λήψη της σχετικής αίτησης του Κυ¬ 
βερνητικού Επιτρόπου ή του Δ.Σ., τούτο (το Δ.Σ.) μπορεί 
να αποφασίσει την εκτέλεση της απόφασης για την οποία 
διατυπώθηκε διαφωνία του Κυβερνητικού Επιτρόπου. 

Ο Κυβερνητικός Επίτροπος μπορεί να αναστέλλει μόνο 
μία φορά μέχρι την επόμενη συνεδρίαση και την εκτέλεση 
οποιοσδήποτε απόφασης του Διοικητικού Συμβουλίου για 
την οποία θα διατυπώσει αιτιολογημένες επιφυλάξεις, 
που αναφέρονται σε ουσιώδη συμφέροντα του Ταμείου ή 
σε γενικότερα κρατικά συμφέροντα. 

Στην περίπτωση αυτή το Διοικητικό Συμβούλιο μπορεί 
σε επόμενη συνεδρίασή του με πλειοψηφία των δύο τρί¬ 
των τουλάχιστον του συνόλου των μελών του να διατάξει 
την εκτέλεση της απόφασης που έχει ανασταλεί και δια- 
φωνούντος του Κυβερνητικού Επιτρόπου. 

Ο Κυβερνητικός Επίτροπος και ο αναπληρωτής του διο¬ 
ρίζονται με πράξη του Νομάρχη Θεσσαλονίκης από υπαλ¬ 
λήλους που υπηρετούν στο Υπουργείο Εργασίας και Κοι¬ 
νωνικών Ασφαλίσεων με τον καταληκτικό βαθμό της 
υπαλληλικής ιεραρχίας. 

Καλείται πάντοτε, επί ποινή ακυρότητας της συνεδρία- 

σης, σε όλες τις συνεδριάσεις του Διοικητικού Συμβου¬ 
λίου. 

Η θητεία του Κυβερνητικού Επιτρόπου είναι η αυτή με 
των μελών του Διοικητικού Συμβουλίου. 

7. Σε περίπτωση λήξεως της θητείας των μελών του 
Διοικητικού Συμβουλίου, του Κυβερνητικού Επιτρόπου και 
του Γραμματέως, αυτή παρατείνεται μέχρι του διορισμού 
νέων μελών, όχι όμως περισσότερο από τρίμηνο από τη 
λήξη της. 

Σε περίπτωση θανάτου, αποχωρήσεως ή έκπτωσης 
λόγω απώλειας της ιδιότητας με την οποία διορίσθηκε κά¬ 
ποιο μέλος ή ο Κυβερνητικός Επίτροπος, το Δ.Σ. θεωρεί¬ 
ται ότι βρίσκεται σε νόμιμη σύνθεση μέχρι του διορισμού 
του αντικαστάτη του και για χρονικό διάστημα όχι μεγαλύ¬ 
τερο από το τρίμηνο, εφόσον με τα λοιπά μέλη του, τα¬ 
κτικά και αναπληρωματικά, μπορεί να επιτευχθεί απαρ¬ 
τία. 

8. Στις συνεδριάσεις του Δ.Σ. του Ταμείου μετέχει με δι¬ 
καίωμα ψήφου ένας εκπρόσωπος των υπάλληλων του Τα¬ 
μείου, όταν συζητούνται θέματα προσωπικού ή οργάνω¬ 
σης και λειτουργίας του Ταμείου. 

9. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 

Οι αποφάσεις παίρνονται με απόλυτη πλειοψηφία των 
παρόντων μελών. Σε περίπτωση ισοψηφίας, προκειμένου 
περί φανερός ψηφοφορίας, υπερισχύει η γνώμη υπέρ της 
οποίας δόθηκε η ψήφος του Προέδρου. Προκειμένου 
περί μυστικής ψηφοφορίας η πρόταση θεωρείται ότι έχει 
απορρκρθεί. 

10. Χρέη Γραμματέως-του Διοικητικού Συμβουλίου 
εκτελεί υπάλληλος του Ταμείου, ή του Υπουργείου Εργα¬ 
σίας και Κοινωνικών Ασφαλίσεων, ο οποίος ορίζεται μετά 
του αναπληρωτού του, με την πράξη συγκρότησης του 
Διοικητικού Συμβουλίου. 

Σε περίπτωση απουσίας ή κωλύμματος του Γ ραμματέως 
και του αναπληρωτή του, χρέη Γραμματέως εκτελεί ένας 
από τους υπαλλήλους του Ταμείου, που ορίζεται από τον 
Πρόεδρο του Διοικητικού Συμβουλίου. 

11. Στον Πρόεδρο, τα μέλη, Κυβερνητικό Επίτροπο, Ει¬ 
σηγητή και Γραμματέα του Δ.Σ. καταβάλλεται αποζημίωση 
για κάθε συνεδρίαση και στον Πρόεδρο επιπλέον κατα¬ 
βάλλεται και πάγια μηνιαία αποζημίωση, σύμφωνα με τις 
ισχύουσες κάθε φορά διατάξεις και Υπουργικές αποφά¬ 
σεις. 

12. Για τις συνεδριάσεις του Συμβουλίου, επιμελεΐα του 
Προέδρου, τηρούνται πρακτικά από τον Γραμματέα αυ¬ 
τού, τα οποία καταχωρούνται σε ειδικό βιβλίο και υπογρά¬ 
φονται κάθε φορά από τον Πρόεδρο, και το Γ ραμματέα 
του Δ.Σ. 

13. Το Διοικητικό Συμβούλιο συνεδριάζει τακτικά μέχρι 
4 φορές το μήνα και εκτάκτως όσες φορές παραστεί ανά¬ 
γκη, κατόπιν προσκλήσεως του Προέδρου ή όταν αυτός 
απουσιάζει ή κωλύεται του Αντιπροέδρου ή εφόσον το ζη¬ 
τήσει εγγράφως η πλειοψηφία των μελών. 

Κάθε μέλος το οποίο αδικαιολόγητα απουσιάσει επί 
τρεις συνεχόμενες συνεδριάσεις παύει να αποτελεί μέλος 
του Διοικητικού Συμβουλίου με απόφαση του Νομάρχη, 
ύστερα από πρόταση του Διοικητικού Συμβουλίου. 

Οι αποφάσεις του Διοικητικού Συμβουλίου είναι εκτελε¬ 
στές από της κυρώσεως των πρακτικών, τα οποία μπορεί 
να κυρωθούν και την ημέρα της συνεδρίασης. 

14. Τα αντίγραφα ή αποσπάσματα των πρακτικών του 


Δ.Σ. επικυρώνονται από τον Προϊστάμενο του Ταμείου και 
εν απουσία αυτού από τον αναπληρωτή του. 

Άρθρο 5 

1. Η αντιπροσώπευση του Ταμείου ενώπιον των Δικα¬ 
στηρίων και κάθε Αρχής καθώς και έναντι τρίτων ανήκει 
στον Πρόεδρο του Διοικητικού Συμβουλίου. 

2. Τον Πρόεδρο όταν απουσιάζει ή κωλύεται αναπληρώ¬ 
νει ο Αντιπρόεδρος για όλες τις αρμοδιότητες αυτού. 

3. Για την ανάληψη τίτλων ή χρημάτων απαιτούνται 
τρεις υπογραφές, του Προέδρου ή Αντιπροέδρου, ενός 
από τα μέλη του Συμβουλίου που ορίζεται από το Δ.Σ., με 
τον αναπληρωτή του, και του Προϊσταμένου του Ταμείου. 

ΚΕΦΑΛΑΙΟ Β' 

ΣΥΝΘΕΣΗ ΥΠΗΡΕΣΙΩΝ ΚΑΙ ΠΡΟΣΩΠΙΚΟΥ 

Άρθρο 6 

1. Οι υπηρεσίες του Ταμείου διεξάγονται με ίδιο προ¬ 
σωπικό που προσλαμβάνεται με απόφαση του Διοικητικού 
Συμβουλίου σύμφωνα με τις ισχύουσες κάθε φορά διατά¬ 
ξεις πρόσληψης προσωπικού στο Δημόσιο και Ν.Π.Δ.Δ. 

2. Τα του προσωπικού του Ταμείου ορίζονται με ειδικό 
Κανονισμό. 

3. Για τις εισφορές και παροχές πρόνοιας του προσωπι¬ 
κού του Ταμείου έχουν εφαρμογή οι διατάξεις του παρό¬ 
ντος που ισχύουν και για τους λοιπούς ασφαλισμένους. 

ΚΕΦΑΛΑΙΟ Γ 

ΛΟΓΙΣΤΙΚΗ & ΔΙΑΧΕΙΡΙΣΤΙΚΗ ΟΡΓΑΝΩΣΗ 

Άρθρο 7 

1. Το Δ.Σ. διοικεί το Ταμείο, διαχειρίζεται κατά τον πιο 
συμφέροντα τρόπο τα Κεφάλαια του Ταμείου, αποφασίζει 
για όλα τα θέματα που αφορούν αυτό μέσα στα πλαίσια 
που έχουν τεθεί από το Καταστατικό αυτό. 

2. Φροντίζει για την κανονική είσπραξη των κρατήσεων 
που έχουν επιβληθεί υπέρ του Ταμείου. 

3. Επιβλέπει την καταχώρηση κάθε πράξης στους οι¬ 
κείους λογαριασμούς και αποφασίζει για κάθε αίτηση που 
υποβάλλεται σ' αυτό. 

4. Προσδιορίζει και ελέγχει τις δαπάνες. 

5. Εγκρίνει κάθε χρόνο τον Προϋπολογισμό, ετήσιο Ισο¬ 
λογισμό και Απολογισμό του Ταμείου, που συντάσσονται 
σύμφωνα με τις γενικές διατάξεις που ισχύουν κάθε φορά 
και τις οδηγίες του αρμόδιου Υπουργείου, τα οποία υπο¬ 
βάλλει στο εποπτεύον Υπουργείο. 

6. Καταρτίζει τον Κανονισμό Εσωτερικής Λειτουργίας 
της Υπηρεσίας του Ταμείου. 

7. Προτείνει κάθε μεταβολή του παρόντος Καταστατι¬ 
κού, η οποία θεωρείται επιβεβλημένη και η οποία εγκρίνε- 
ται όπως και το παρόν Καταστατικό. 

Άρθρο 8 

Οι δαπάνες διοικήσεως φωτισμού και θερμάνσεως βα¬ 
ρύνουν το Ταμείο. 

Άρθρο 9 

1. Οι πληρωμές στους ασφαλισμένους των δικαιωμάτων 
τους καθώς και κάθε άλλη πληρωμή που βαρύνει το Τα¬ 
μείο διενεργούνται είτε απ' ευθείας από το Ταμείο του 

Οργανιομού Λιμένος θεσ/νίκης, είτε από το Υποκατά¬ 
στημα αναγνωρισμένης Τράπεζας, στην οποία τηρείται ο 
λογαριασμός Ταμειακής Διαχείρισης του Ταμείου που κα¬ 
θορίζεται με απόφαση του Δ.Σ. αυτού με βάση τις εντολές 
πληρωμής ή τις επιταγές που εκδίδει το Ταμείο. 

2. Οι πληρωμές που ενεργούνται δια του Οργανισμού 
Λιμενος θεσ/νίκης (Ο.Λ.Θ.) διενεργούνται με βάση αλλη¬ 
λόχρεο λογαριασμό μεταξύ του Ταμείου και Ο.Λ.Θ. δια 
συμψηφιστικών λογιστικών πράξεων στο τέλος κάθε μη¬ 
νάς έναντι των αντίστοιχων δικαιωμάτων του Ταμείου. 

ΚΕΦΑΛΑΙΟ Δ' 

ΕΛΕΓΧΟΣ 
Αρθρο 10 

Ο προληπτικός και κατασταλτικός έλεγχος των πάσης 
φύσεως δαπανών του Ταμείου διενεργείται από το Ελε¬ 
γκτικό Συνέδριο, σύμφωνα με τις κείμενες διατάξεις. 

Άρθρο 11 

Το οικονομικό έτος του Ταμείου αρχίζει από 1η Ιανουά¬ 
ριου και λήγει την 31 η Δεκεμβρίου. 

ΜΕΡΟΣ Γ 

ΑΣΦΑΛΙΣΤΙΚΗ ΛΕΙΤΟΥΡΓΙΑ 

ΚΕΦΑΛΑΙΟ Α’ 

ΑΣΦΑΛΙΣΜΕΝΟΙ 
Άρθρο 12 

Κάθε ασφαλισμένος υποχρεούται να προσκομίζει τα 
απαιτούμενα δικαιολογητικάπου ορίζονται από το Δ.Σ. κα¬ 
θώς και αυτά που προβλέπονται από τις κείμενες διατά¬ 
ξεις. 

ΚΕΦΑΛΑΙΟ Β’ 

ΠΟΡΟΙ ΚΑΙ ΤΟΠΟΘΕΤΗΣΕΙΣ ΚΕΦΑΛΑΙΩΝ 
ΠΟΡΟΙ 
Άρθρο 13 

1. Πόροι του Ταμείου είναι: 

α) Μηνιαία εισφορά κάθε ασφαλισμένου εκτός των 
νέων ασφαλισμένων, κατά το Ν. 2084/1992 (Α’ 165), σε 
ποσοστό 3% στις πάσης φύσεως αποδοχές αυτού. 

β) Μηνιαία εισφορά του Οργανισμού Λιμένος θεσ/νίκης 
(Ο.Λ.Θ.) ίση προς 6% επί των κατά την προηγούμενη πα¬ 
ράγραφο αποδοχών των ασφαλισμένων, εκτός των νέων 
ασφαλισμένων κατά το Ν.2084/1992 (Α’ 165). 

γ) Η συνολική μηνιαία εισφορά ασφαλισμένου που 
ασφαλίστηκε για πρώτη φορά σε οποιοδήποτε φορέα 
ασφάλισης από 1.1.93 (νέος ασφαλισμένος κατά το νόμο 
2084/92 (Α’ 165) και το νόμο 2320/95 (Α’ 133) η οποία 
ορίζεται σε ποσοστό 4% επί των αποδοχών που προβλέ- 
πονται από την παρ.1 του άρθρου 5 του Ν. 2320/95 (Α’ 
133) όπως αυτή εκάστοτε ισχύει. 

δ) Το προϊόν της εκποιήσεως των αζητήτων εμπορευ¬ 
μάτων μετά την αφαίρεση των οφειλομένων στο Ταμείο 
του Ο.Λ.Θ. 

ε) Το προϊόν από την εκποίηση άχρηστων υλικών του 
Ο.Λ.Θ. 


στ) Ποσοστό 2% που υπολογίζεται στην αξία των εκτε- 
λουμένων στον Ο.Λ.Θ. έργων και των πάσης φύσεως υλι¬ 
κών που προμηθεύεται και γενικά σε κάθε πληρωμή με 
εξαίρεση τις αποδοχές του μόνιμου, ιδιωτικού δικαίου αο¬ 
ρίστου χρόνου (ΙΔΑΧ) και Λιμενεργατικού προσωπικού και 
του προσωπικού του Τ.Π.Π.Ο.Λ.Θ. 

Όλοι οι πιο πάνω πόροι παρακρατούνται από τον Ο.Λ.Θ, 
ο οποίος τους αποδίδει στο Ταμείο κάθε μήνα με την επι¬ 
φύλαξη των διατάξεων των άρθρων 59 παρ. 2, 4 και 61 του 
Ν.2084/92. (Α’ 165). 

2. Οι απαιτήσεις του Ταμείου από ληξιπρόθεσμες ει¬ 
σφορές που προβλέπονται από τις διατάξεις του παρό¬ 
ντος εισπράττονται κατ’ εφαρμογή του Κώδικα Εισπρά- 
ξεως Δημοσίων Εσόδων (ΚΕΔΕ). 

ΔΙΑΘΕΣΗ ΚΕΦΑΛΑΙΩΝ 

Άρθρο 14 

Τα κεφάλαια του Ταμείου είναι διακεκριμένα και ανε¬ 
ξάρτητα από την περιουσία του Ο.Λ.Θ. και έχουν αποκλει¬ 
στικά τον οριζόμενο με το παρόν καταστατικό προορισμό 
και δεν μπορούν ούτε να κατασχεθούν ούτε να γίνουν 
αντικείμενο αγωγής ή εκτελέσεως από μέρους των ασφα¬ 
λισμένων του Ταμείου ή των κληρονόμων αυτών είτε τρί¬ 
των, παρά μόνο για την προστασία των δικαιωμάτων που 
απορρέουν από το καταστατικό αυτό. Τα διαθέσιμα κεφά¬ 
λαια του Ταμείου κατατίθενται υποχρεωτικά στην Τρά¬ 
πεζα της Ελλάδος τηρουμένων των διατάξεων του 
Α.Ν.1611 /50 (Α’ 304) όπως τροποποιήθηκε και συμπλη¬ 
ρώθηκε μεταγενέστερα με τις διατάξεις του Ν. Δ/τος 
2999/54 (Α' 311 ) σε συνδυασμό με τις διατάξεις του άρ¬ 
θρου τρίτου του Ν. 2216/94 (Α’ 83). 

Άρθρο 15 

1. Τα διαθέσιμα κεφάλαια του Ταμείου μπορούν να 
επενδύονται: 

α) Σε τίτλους Ελληνικού Δημοσίου και ομόλογα Τραπε¬ 
ζών που λειτουργούν νόμιμα στην Ελλάδα. 

β) Σε πάσης φύσεως μετοχές. 

γ) Σε εισηγμένους στο Χρηματιστήριο Αξιών τίτλους 
ομολογιακών δανείων γενικά. 

δ) Σε μερίδια αμοιβαίων κεφαλαίων. 

ε) Σε προσωπικά δάνεια στους ασφαλισμένους. 

στ) Σε ακίνητα. 

2. Για την αγορά ακινήτων απαιτείται απόφαση του Δ.Σ. 
του Ταμείου, η οποία εγκρίνεται από τον εποπτεύοντα 
Υπουργό. 

Η αγορά των κατά τα εδάφ. α’ μέχρι και δ’ χρηματογρά¬ 
φων ενεργείται ύστερα από απόφαση του Δ.Σ. του Τα¬ 
μείου και όπου απαιτείται από τις κείμενες διατάξεις 
έγκριση του εποπτεύοντος Υπουργού και της Τράπεζας 
της Ελλάδος. 

3. Τα πιο πάνω χρηματόγραφα κατατίθενται για φύλαξη 
στην Τράπεζα της Ελλάδος ή σε Τράπεζα που ορίζεται 
από το Δ.Σ. αναλόγως των οριζόμενων από τις κείμενες 
διατάξεις. 

Άρθρο 16 

Δάνεια στους ασφαλισμένους 

Με απόφαση του Δ.Σ. του Ταμείου και έγκριση του επο¬ 
πτεύοντος Υπουργού μέρος των διαθεσίμων Κεφαλαίων 
του Ταμείου μπορεί να διατίθεται για χορήγηση προσωπι- 

κών δανείων στους ασφαλισμένους του Ταμείου. 

Οι όροι και οι προϋποθέσεις χορήγησης των δανείων, το 
ύψος του χορηγουμένου ποσού, το ύψος του επιτοκίου 
και ο χρόνος και τρόπος εξόφλησης του δανείου καθορί¬ 
ζονται κατά περίπτωση με απόφάση του Δ.Σ. και πάντοτε 
μέσα στα πλαίσια των εκάστοτε αποφάσεων της Επιτρο¬ 
πής Νομισματικών και Πιστωτικών θεμάτων της Τράπεζας 
της Ελλάδος. 

Οι μηνιαίες τοκοχρεωλυτικές δόσεις παρακρατούνται 
ανελλιπώς από το μισθό των ασφαλισμένων με τη φρο¬ 
ντίδα του Ο.Λ.Θ. 

Σε περίπτωση αποχώρησης από την υπηρεσία του 
ασφαλισμένου ή θανάτου αυτού, παρακρατείταιόλόκληρο 
το υπολειπόμενο ποσό του δανείου απο το εφ’ άπαξ βοή¬ 
θημα το οποίο δικαιούνται να λάβουν ο ασφαλισμένος ή οι 
κληρονόμοι του, εάν δε δεν δικαιούνται (ο ασφαλισμένος 
ή οι κληρονόμοι αυτού) εφάπαξ βοηθήματος αυτό ει- 
σπράττεται με βάση τις διατάξεις του Κώδικα Εισπράξεων 
Δημοσίων Εσόδων (Κ.Ε.Δ.Ε). 

ΚΕΦΑΛΑΙΟ Π 
ΠΑΡΟΧΕΣ 
Άρθρο 17 

1. Το Ταμείο χορηγεί εφ’ άπαξ βοήθημα στους ασφαλι¬ 
σμένους με τις εξής προϋποθέσεις: 

α) Εφόσον τύχουν κύριας σύνταξης. 

β) Εφόσον έχουν χρόνο ασφάλισης στο Ταμείο άνω των 

5 ετών και μέχρι 35. 

γ) Σε περίπτωση αναστολής καταβολής της σύνταξης, 
λόγω μη συμπλήρωσης του προβλεπομένου ορίου ηλικίας, 
καταβάλλεται στον ασφαλισμένο το εφ' άπαξ βοήθημα 
κατά τον χρόνο της αποχώρησής του, 

2. Στους μη δικαιούμενους εφάπαξ βοηθήματος, επι- 
στρέφονται οι εισφορές ασφαλισμένων που έχουν κατα¬ 
βληθεί στο Ταμείο εντόκως σύμφωνα με τις διατάξεις της 
παρ. 3 του άρθρου 9 του Ν.2335/95 (Α’ 185) όπως αυτές 
εκάστοτε ισχύουν. 

3. Κλάσμα έτους πλέον των 6 μηνών θεωρείται συμπλη¬ 
ρωμένο έτος ασφάλισης και προσμετράται, μικρότερο των 

6 μηνών δεν λαμβάνεται υπόψη. 

4. Το χορηγούμενο εφάπαξ βοήθημα αντιστοιχεί σε τό¬ 
σες μηνιαίες αποδοχές όσα και τα έτη ασφάλισης στο Τα¬ 
μείο και όχι πλέον των 35 ετών. 

Ως μηνιαίες αποδοχές, νοούνται ο μέσος όρος των απο¬ 
δοχών που ελάμβανε ο υπάλληλος τους τελευταίους 12 
μήνες πριν την έξοδό του από την Υπηρεσία. 

Για τον προσδιορισμό των αποδοχών αυτών υπολογίζο¬ 
νται: 

- ο βασικός μισθός που έχει ο υπάλληλος (μισθολογικό 
κλιμάκιο) 

- το επίδομα χρόνου υπηρεσίας που αντιστοιχεί στα έτη 
υπηρεσίας του. 

- Η Α.Τ.Α. ή τυχόν προσαυξήσεις αντ’ αυτής το επίδομα 
εξομάλυνσης και 

- το ειδικό επίδομα του άρθρου 41 του Ν. 2065/92 (Α’ 
113), (18.000 δρχ.), προσαυξημένου του αθροίσματος 
των πιο πάνω αποδοχών. 

5. Το εφάπαξ βοήθημα που χορηγείται από το Ταμείο 
Προνοίας Προσωπικού Οργανισμού Λιμένος Θεσσαλονί¬ 
κης δεν μπορεί να υπερβαίνει σε καμία περίπτωση το τρια- 
κονταπενταπλάσιο (35) του αθροίσματος του 1ου Μ.Κ., 


όπως αυτό καθορίζεται από το Ν. 1505/84, του επιδόμα¬ 
τος χρόνου υπηρεσίας, του ποσού ή ποσοστού της ΑΤΑ, 
του επιδόματος εξομάλυνσης και του ειδικού επιδόματος 
του άρθρου 41 του Ν.2065/92 κατά την έξοδο του ασφα¬ 
λισμένου από την Υπηρεσία. 

6. Για τους νέους ασφαλισμένους όπως αναφέρθηκε 
στο άρθρο 13 «πόροι του Ταμείου» περ. γ, το ύψος και ο 
τρόπος υπολογισμού του εφάπαξ βοηθήματος θα καθορι- 
σθεί με απόφαση των Υπουργών Εθνικής Οικονομίας, Οι¬ 
κονομικών και Εργασίας και Κοινωνικών Ασφαλίσεων, 
ύστερα από αναλογιστική μελέτη . 

Άρθρο 18 

Αναγνώριση προϋπηρεσιών 

1. Οι ασφαλισμένοι από την ημερομηνία υπαγωγής τους 
στην ασφάλιση του Ταμείου και μέχρι τη λήψη του εφάπαξ 
βοηθήματος δικαιούνται να ζητήσουν την αναγνώριση με 
εξαγορά ως χρόνου ασφάλισής τους στο Ταμείο των προϋ¬ 
πηρεσιών: 

α) Κάθε προϋπηρεσίας η οποία διανύθηκε στην πρώην 
Ελευθέρα Ζώνη Λιμένος θεσ/νίκης (Ε.Λ.Ζ.Θ.) και σήμερα 
Οργανισμό Λιμένος θεσ/νίκης (Ο.Λ.Θ.) και Ταμείο Προ¬ 
νοίας Προσωπικού Οργανισμού Λιμένος θεσ/νίκης 
(Τ.Π.Π.Ο.Λ.Θ.) με σχέση εργασίας ιδιωτικού δικαίου, και 
αναγνωρίζεται συντάξιμη σύμφωνα με τις ισχύουσες δια¬ 
τάξεις. 

β) Κάθε προϋπηρεσίας η οποία διανύθηκε εκτός Ο.Λ.Θ. 
και Τ.Π.Π.Ο.Λ.Θ και αναγνωρίζεται συντάξιμη σύμφωνα 
με τις διατάξεις που ισχύουν κάθε φορά. 

2. Οι προϋπηρεσίες της παρ. 1 αναγνωρίζονται εφόσον 
δεν έχουν αναγνωρισθεί σε άλλο Ταμείο ή Κλάδο Πρό¬ 
νοιας για την απονομή εφάπαξ βοηθήματος. 

3. Η αναγνώριση γίνεται με απόφαση του Δ.Σ. του Τα¬ 
μείου, ύστερα από αίτηση του ασφαλισμένου. 

Σε περίπτωση θανάτου του τη σχετική αίτηση μπορούν 
να υποβάλουν τα μέλη της οικογένειάς του. 

4. Η πρόσθετη εισφορά για την αναγνώριση του χρόνου 
προϋπηρεσίας του ασφαλισμένου ως χρόνου ασφάλισης 
στον Κλάδο Προνοίας του Ταμείου καθορίζεται: 

α) Για την αναγνώριση της προϋπηρεσίας της περίπτω¬ 
σης α’ της παρ. 1 σε ποσοστό 5% επί των πάσης φύσεως 
ακαθαρίστων μηνιαίων αποδοχών του ασφαλισμένου, του 
μηνός υποβολής της αίτησης αναγνώρισης. 

Από την εισφορά αυτή και μέχρι 10 έτη ποσοστό 3% βα¬ 
ρύνει τον εργοδότη και 2% τον ασφαλισμένο ένώ για 
χρόνο αναγνώρισης πέραν των 10 ετών βαρύνεται ο ασφα¬ 
λισμένος με το σύνολο της εισφοράς αυτής (5%). 

β) Για την αναγνώριση της προϋπηρεσίας της περίπτω¬ 
σης β’ της παρ. 1 με την καταβολή πρόσθετης εισφοράς 
7% επί των μηνιαίων αποδοχών του, όπως καθορίζονται 
για την περίπτωση (α) της παρ. αυτής και η οποία βαρύνει 
εξ ολοκλήρου τον ασφαλισμένο. 

5. Το ποσό της εισφοράς εξοφλείται με μηνιαίες δόσεις 
που παρακρατεΐται από τις αποδοχές του ασφαλισμένου 
και των οποίων ο αριθμός δεν μπορεί να είναι μεγαλύτε¬ 
ρος του αριθμού των μηνών που αναγνωρίζονται. 

Η παρακράτηση των δόσεων γίνεται από τον Ο.Λ.Θ. από 
την 1η του μεθεπόμενου μήνα από την κοινοποίηση της 
απόφασης του Δ.Σ. του Ταμείου για την αναγνώριση, και 
αποδίδεται μαζί με τις τακτικές εισφορές. 

6. Σε περίπτωση αποχώρησης του ασφαλισμένου από 
την υπηρεσία πριν από την ολοσχερή εξόφληση του ποσού 

εισφοράς για την αναγνώριση, το υπόλοιπο ποσό της οφει¬ 
λής παρακρατείται ολόκληρο από το ποσό του εφάπαξ 
βοηθήματος που δικαιούται ο ασφαλισμένος. 

Άρθρο 19 

1. Σε περίπτωση θανάτου ασφαλισμένου, που δενέτυχε 
εφάπαξ βοηθήματος σύμφωνα με όσα ορίζονται στο άρ¬ 
θρο 17, δικαιούνται να πάρουν εφάπαξ βοήθημα τα μέλη 
της οικογένειάς του, εφόσον τύχουν σύνταξης λόγω θανά¬ 
του του. 

2. Το χορηγούμενο εφάπαξ βοήθημα ισούται προς το 
100% του βοηθήματος που θα έπαιρνε ο ασφαλισμένος 
και εάν υπάρχουν περισσότεροι του ενός δικαιούχοι κατα- 
νέμεται αυτό ισομερώς. 

3. Σε περίπτωση που καθυστερήσει η απόδοση του 
εφάπαξ βοηθήματος, αυτό αποδίδεται άτοκα, επιφυλασ- 
σομένων των διατάξεων του άρθρου 5 του Ν. 1943/91. 

Άρθρο 20 

Παραγραφή 

Αν το εφ’ άπαξ βοήθημα δεν εισπραχθεί απο τον δι¬ 
καιούχο ή τα μέλη της οικογένειάς του σε περίπτωση θα¬ 
νάτου του εντός πενταετίας απο της κοινοποιήσεως της 
αποφάσεως περί χορηγήσεώς του, η σχετική απαίτηση 
παραγράφεται. 

Άρθρο 21 

Σε περίπτωση που αποχωρήσει ασφαλισμένος από την 
Υπηρεσία του Ο.Λ.Θ. για οποιονδήποτε λόγο και λάβει το 
προβλεπόμενο από το παρόν καταστατικό εφάπαξ βοή¬ 
θημα, εάν επαναπροσληφθεί λογίζεται ασφαλισμένος από 
την ημερομηνία επαναπρόσληψης. 


ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 22 

Μέχρι 31.12.1997 το εφάπαξ βοήθημα θα καταβάλλε¬ 
ται στους δικαιούχους αμέσως μετά τη λύση της υπαλληλι¬ 
κής τους σχέσης 

Μέχρι 31.12.1997 σε περίπτωση θανάτου των ασφαλι¬ 
σμένων το εφάπαξ βοήθημα καταβάλλεται στους δικαιού¬ 
χους με βάση τις διατάξεις του προηγούμενου Καταστατι¬ 
κού. 

Άρθρο 23 

Οι διατάξεις του παρόντος καταστατικού έχουν ανάλογη 
εφαρμογή και για το προσωπικό του Ταμείου Προνοίας 
Προσωπικού Οργανισμού Λιμένος Θεσσαλονίκης» 
(Τ.Π.Π.Ο.Λ.Θ). 

Άρθρο Δεύτερο 

Η ισχύς του Διατάγματος αυτού αρχίζει απο τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 23 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 



2060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Β * ΡΑΧ 52 34 312_] 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντΐγραορα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ ^36402 

Νικήτα 6-8 Τ.Κ. 185 31 4171 

ΠΑΤΡΑ (Ο 61 ) 271249 

ΚορΙνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανάβσέλιδοή μέροςαυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 . 

25.000 » 

10.000 » 

5.000 » 

10.000 » 

3.000 » 

150.000 » 

10.000 · 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

7.500 » 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγε, την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






